**Mesterséges Intelligencia alkalmazása a projektmenedzsmentben**

Barta Gergő

A Mesterséges Intelligencia eszközeinek térhódítása vitathatatlan, az intelligens számítások és gépi tanuló algoritmusok jelen vannak számos tudományág fejlődésében, mindennapi alkalmazásuk számos iparágban nélkülözhetetlen. A megnövekedett adatmennyiség tovább fokozza az intelligens eljárások alkalmazását, mert a hagyományos számítások és eszköztárak nem nyújtanak kellőképp megfelelő tájékoztatást a menedzsment számára, mivel a vezetők igényei is fokozódnak, az üzleti döntések meghozatalához és a megfelelő projektmenedzsmenthez a közel tökéletes információellátásra van szükségük. A cikk arra vállalkozik, hogy bemutassa, hogy miként lehetséges a Mesterséges Intelligencia módszereit alkalmazni a projektmenedzsment területén. A megvalósult projektek buktatóin keresztül, hogy lehetséges mintákat keresni a projekttervezésben, melyek rávilágíthatnak a gyenge láncszemekre, és új megközelítésben hozzájárulhatnak egy-egy projekt sikeréhez.